Galnet hírek: 3306 December

## 3306. december 01. A Lakon Spaceways elutasítja az Core Dynamic ajánlatát.

Hivatalosan elutasították a föderációs tulajdonban lévő Core Dynamics vállalat javaslatát, a Lakon Spaceways hajógyár megvásárlására.

Naomi Landseer, a Lakon igazgatótanácsának elnöke ezt nyilatkozta:

„Köszönjük Rochester úrnak és csapatának a hozzáállást. Megerősíthetem azonban, hogy a Lakon Spaceways független vállalat marad.”

Irfan Karim üzleti riporter alaposabban elemezte a helyzetet a The Alliance Tribune oldalán:

„Ez a döntés sok elemzőt meglepett, figyelembe véve azokat a tartós pletykákat, amelyek szerint Lakon sokkal nagyobb nehézségekkel küzd, mint ahogy azt a pénzügyi kimutatásokban látszik. Bár a föderációval folytatott hajóépítési partnerség nagyon jövedelmezőnek bizonyult, a bennfentesek úgy vélik, hogy a cég túlterhelte magát erőforrásai és munkaereje kapcsán."

„Nyilvános észrevételeket is tettek Lakon nagy tekintélyű részvényesei, akik nyomást gyakorolnak az igazgatóságra, hogy fogadja el a Core Dynamics tulajdonjogát. Néhányan a csökkenő részvényosztalékok miatt panaszkodnak, mások pedig azzal vádolják Landseert, hogy kizárólag az Alliance szerződésekre összpontosít.”

A Core Dynamics szóvivője megerősítette, hogy a Lakon Spaceways megvásárlására vonatkozó ajánlatot még nem vonták vissza, és hogy Jupiter Rochester vezérigazgató az összes rendelkezésre álló lehetőséget megvizsgálja.

## 3306. december 03. Az új zászlóshajó építési kezdeményezést lezárják.

Pilots Federation TÁJÉKOZTATÁS!

Véget értek a párhuzamos kampányok a birodalomban és a föderációban az új zászlóshajók építéséhez szükséges árucikkek biztosítására.

A föderációs haditengerészet építési programját a building fabricatorok, microbial furnacek és energy grid assembliesek szállítása lendítette fel. A közreműködő pilóták a Parutis rendszerben, a Schweickart City-ben gyűjthetik be a jutalmukat.

Ennek eredményeként 5 újonnan elkészült Farragut osztályú Battle Cruiser néhány napon belül ki is hajózik a dokkokból. Várhatóan több föderációs rendszerben járőröznek majd, köztük az Atropos, az Iman Caber, az LHS 142, az LFT 367 és a Wolf 25 rendszerekben.

A birodalmi haditengerészet díjazza mindazokat a kereskedőket is, akik building fabricatorok, microbial furnacek és energy grid assemblieseket szállítottak a hajógyáraikban épülő zászlóshajóikhoz. A jutalmak a Miyasaka Orbitalon gyűjthetők be a Mandh rendszerben.

Megerősítést nyert, hogy 4 új Majestic-osztályú Interdictor hamarosan csatlakozik a flottához. A benyújtott repülési tervek azt sugallják, hogy a  körutazásaikat a Chimechilo, az Orannika, a Theta Indi és a Zelano rendszerekben fogják lebonyolítani.

A zászlóshajók mellett a Föderációs Kongresszus és a Birodalmi Szenátus is megnövelte az egyéb katonai műveletek finanszírozását, ideértve a támogató hajókat és a szárazföldi erőket is.

## 3306. december 03. Felfedezőkre van szükség a Coalsack Nebula projekthez.

Pilots Federation TÁJÉKOZTATÁS!

A Sirius Atmospherics segítséget kért független pilótáktól az ammóniavilágokra összpontosító feltárási adatok beszerzésére a terraformálás céljából.

A Sirius Corporation leányvállalata az Allianceval együttműködve telepeket létesít a Coalsack-ködben, valamint azonosítja a kereskedelmi és tudományos szempontból érdekes helyszíneket.

Dr. Maximilian North, a Sirius Atmospherics projektigazgatója ismertette a követelményeket:

„Forradalmian új terraformálós eljárásokat dolgoztunk ki az ammóniaalapú atmoszférájú földiesíthető bolygók számára. Az Allianceval való együttműködésünk tökéletes alkalom ennek kipróbálására és gyakorlati hasznosítására, azzal a céllal, hogy a régiót emberbarátibbá tegyük."

„A Sirius Atmospherics jutalomban részesíti azokat a felfedezőket, akik kutatási adatokat szolgáltatnak nekünk. Különösen az ammóniavilág összetételére összpontosító részletes vizsgálatok érdekelnek minket. Természetesen nemcsak a Coalsack-ködben, hanem másutt fellelhető bolygók adatait is szívesen fogadjuk. Széles körű adatok összegyűjtése lehetővé teszi számunkra, hogy meghatározzuk a környezeti átalakításra a legmegfelelőbb célokat.”

A pilótákat felkérjük, hogy küldjenek kutatási adatokat a Sirius Atmospherics kutatóintézethez a Musca Dark Region PJ-P b6-1 rendszerben található Betancourt bázisra.

## 3306. december 07. A Lakon Spaceways akciós áron kínál pár űrhajót.

Pilots Federation TÁJÉKOZTATÁS!

Ideiglenes árcsökkentést jelentettek be több Lakon hajótípusra, a rövid távú profit növelése érdekében.

A Lakon Spaceways 30% -os kedvezményt alkalmaz a következő hajótípusok eladásai után:

Asp Scout,

Diamondback Scout,

Keelback,

Type-7 Transporter,

Type-10 Defender,

Az akciós árak előreláthatóan 3306. december 30-ig lesznek érvényben.

Egyes iparági elemzők úgy vélik, hogy ez egy kísérlet a rövid távú kifizetések növelésére a Lakon részvényesei számára, akik közül sokan panaszkodtak az osztalék csökkenése miatt. Más befektetők nyilvánosan nyomást gyakoroltak a társaságra, hogy fogadjon el egy vételi ajánlatot a Core Dynamics szövetségi vállalattól.

Ezekkel a kérdésekkel Naomi Landseer, a Lakon igazgatóságának elnöke foglalkozott:

„Igaz, hogy a haszonkulcs nem nyűgözte le a részvényeseket, mint az előző években, de minden érdekelt felet és ügyfelet biztosíthatunk arról, hogy a Lakon Spaceways továbbra is pénzügyi biztonságban van.  A katonai szerződések növekedését vetítjük előre ebben a zűrzavaros időszakban, és a Alliance nevében elért eredményeink a galaxis egyik előremutató hajóépítőjeként tekintenek ránk."

## 3306. december 08. A marlinista menekültválság kritikus mértékben növekszik.

A Birodalomból a föderációba menekült politikai menekültek százezrei mindkét szuperhatalmat a konfliktus szélére sodorták.

Azok a marlinisták, akik hisznek abban, hogy a birodalmat köztársasággá alakítják át, megúszták a több birodalmi rendszerben elkövetett támadásokat az újmarlinista terroristák vadászata során.

A föderáció ideiglenes menedéket biztosított a menekültek számára. A biztonsági aggályok azonban beigazolódtak, amikor az NMLA lebombázott egy föderációs űrkikötőt, ahol az elfogott terroristákat tartották fogva.

A föderációs biztonsági szolgálat megerősítette ezt a frissített információt:

„Maguk a marlinisták is informáltak bennünket több olyan személyről, akik kapcsolatban álltak az NMLA szervezetével. Ennek a népességnek a terrorizmus általi kockázata jelenleg alacsony, azonban lehetetlen pontosan tudni, hányan radikalizálódtak."

A kongresszusban heves viták folynak arról, hogy megadják e az állampolgárságot a marlinistáknak. Hudson elnök ragaszkodott ahhoz, hogy „minden illegális külföldit ki kell toloncolni”, és a birodalom figyelmeztetéseire tekintettel védekező intézkedésként megerősítette a föderációs haditengerészetet.

Ezzel szemben Winters ellenelnök azzal érvelt, hogy „erkölcstelen lenne az éhező menekültek elfordítása börtönnel és diszkriminációval szemben”. Megjegyezte azt is, hogy a Marlinizmusban megtalálható demokratikus képviselet ugyanazokat az elveit rögzíti a föderációs egyezmény.

Ez a nézeteltérés a republikánus és a liberális pártok közötti patthelyzethez vezetett, a marlinisták sorsa egyensúlyban maradt.

## 3306. december 08. Univerzális emelés a harci kötvény- és anti-xeno kifizetésekhez.

Pilots Federation TÁJÉKOZTATÁS!

A harci kötvények és az anti-xeno kötvények értékét növelték, mivel a frakciók a védekezés megerősítésére összpontosítanak.

A pénzügyi instabilitás és a jelenlegi politikai feszültségek miatt a frakciók felértékelték a harci kötvények, valamint a thargoid hajók megsemmisítéséért kapott jutalmakat.

A xeno-ellenes és harci kötvények emelése az egész alliance, föderációs, birodalmi és a független űrtérségben érvényes lesz. A szokásos módon leadhatók és könyvelhetők, a megfelelő szolgáltatásokat kínáló űrkikötőben.

Ez azonban sok piacon egy turbulens időszakot követ, amely hatással van a nyersanyagárakra, valamint növeli a fejpénz utalványok értékét.

A változások kapcsán Ophelia Kaufmann professzor, az Orion Független Egyetem gazdasági vezetője az alábbiakat jegyezte meg:

„A várakozásoknak megfelelően a pénzügyi piacok folyamatos volatilitása további széleskörű átértékeléshez vezetett. A birodalom és a föderáció fokozott ellenségeskedése, terrortámadásokkal és a Thargoid-tevékenység újjáéledésével párosulva nem meglepő, hogy most minden frakció nagyobb előnyt igyekszik biztosítani a polgárainak védelmének érdekében."

„Bár egyesek a változások jelenlegi részletét elkerülhetetlennek vagy lejártnak tekinthetik, más területeken a versenyző piaci erők következtében további átértékelés is történhet. Az egyetlen bizonyosság a további bizonytalanság.”

## 3306. December 10. A Coalsack Nebula projekt keretében gyűjtöttek adatokat az ammóniavilágokról.

\*\*\_\_Pilot Federation TÁJÉKOZTATÁS!\_\_\*\*

A felfedezők sok ammóniavilághoz kapcsolódó adatot rögzítettek és adtak le, a Coalack-ködben található Sirius Atmospherics terraform projekt számára.

A Sirius Corporation leányvállalata egyike azon számos vállalatnak, amelyek az Allianceval közös partnerségben dolgoznak a régió kereskedelmi kiaknázásában.

Dr. Maximilian North projektigazgató bejelentette a kezdeményezés sikeres befejezését:

„Az ammónia alapú atmoszférával rendelkező bolygókról származó adatok felbecsülhetetlenek lesznek a terraformálási szimulációink során. Idővel az új környezetátalakító technológiánknak köszönhetően, ebben a ködben található mérgező világok egy része egyszer lakhatóvá válhat."

A Sirius Atmospherics megerősítette, hogy az összes közreműködő pilótának elérhetővé tették a jutalom kifizetését a Musca Dark Region PJ-P b6-1 rendszerben, a Betancourt bázison.

A Coalsack-ködbe való terjeszkedés előrehaladtával az Alliance védelmi erőségének parancsnoka, Morag Halloran megemlítette a Thargoidok további támadásainak lehetőségét is:

„A xeno-ellenes biztonság nem annyira szigorú, mint azt terveztük, mivel az ADF hajók és az Aegis alacsony rendelkezésre állása miatt a szövetségi és a birodalmi finanszírozás hatással volt rá. Szükség lehet újból a galaktikus közösség felhívására, ha a Thargoidok további beavatkozásával találkozunk."

## 3306. December 10. A Sirius Corporation kampánya a marlinista gyarmatok létrehozására.

\*\*\_\_Pilot Federation FELHÍVÁS!\_\_\*\*

Az árukat új települések létrehozása miatt kérik, hogy a birodalomból a föderációba menekült marlinista menekülteknek segítséget nyújthassanak.

A Sirius Corporation felajánlotta a szuperhatalmak közötti jelenlegi viszály feloldását olyan telepek létrehozásával, ahol a menekültek önállóan élhetnek.

Li Yong-Rui, a Sirius Corporation vezérigazgatója összefoglalta javaslatát:

„Nyilvánvaló, hogy a marlinisták nem térhetnek vissza a birodalomba, és destabilizáló csoportot képviselnek a föderáción belül. Alternatívát kínálunk állandó élőhelyek kialakításával a lakosság számára. Ezek önnáló közigazgatással rendelkeznének, és szabadon kereskedhetnek a galaktikus közösséggel.”

- A Sirius nem állhat ki, míg a csillagközi háború kockázata nő. Őszintén remélem, hogy ez mindannyiunk számára stabilabb és jövedelmezőbb időszakhoz vezet. ”

Intenzív vita után a kongresszus és a szenátus is elfogadta a javaslatot, azzal a feltétellel, hogy az NMLA tagként azonosított menekülteket visszaküldik a birodalomba.

Dr. Jenna Fairfax, a marlinista közösség vezetője szintén felajánlotta jóváhagyását:

„Kénytelenek voltunk az eddigi életvitelünket felhagyni politikai meggyőződésünk miatt. Ez legalább esélyt ad arra, hogy újra legyen otthonunk.”

A kereskedőket arra kérjük, hogy szállítsanak le atmoszféra processzorokat (Atmospheric processor), automatikus gyártókat (auto-fabricators), szerkezeti szabályozókat (structural regulators) és víztisztítókat (water purifiers) az Ellis Gateway-hez a Bd + 05 1146 rendszerben. Innentől kezdve az Omega Merchant Command erőforrásokat fog elosztani akár tíz lakatlan rendszer gyarmatosításához.

## 3306. December 11. A galaxis tetejére tervezett előőrs.

A multimilliárdos Zachary Rackham állandó előőrsöt épít a galaktikus középsíktól felfelé található legtávolabbi rendszerben.

Az orbitális előőrs a HIP 58832 rendszeren belül található. Ami a galaktikus zenitpontnál, az egyik, gyakorlatilag elérhető legmagasabb helyen található hely.

A projektet a Rackham Capital Investments vállalat finanszírozza, az Universal Cartographics és számos más tudományos szervezet szoros együttműködésével. Az előőrs helye ideális lesz csillagászati ​​adatok gyűjtésére a galaktikus spirál teljes szerkezetéről.

Ezt a történelmi tudományos törekvést Rackham úr nyilatkozta a Rhea-szigetcsoporton található privát villakomplexumából:

„Annak idején, amikor használtan vett Sidewinderben jártam a kereskedelmi útvonalakat, a galaxis tetején való megállás ötlete egy elérhetetlen álom volt. A pilóták és hajók mostani új generációja valóra váltja az elképzelésemet.”

"Kétségtelen, hogy számos fontos tudományos megfigyelés történik majd, ha az előőrs beindul és működőképes lesz. De ami még fontosabb; lesz egy bár. Az italt pedig én állom!"

A Rackham Capital Investments szóvivője később megerősítette, hogy a HIP 58832 rendszer előőrs 3306. december 17-től fog működni. Azonban tisztázzunk egy dolgot, hogy ott nem vállalunk semmiféle garanciát az italárak visszatérítése kapcsán.

## 3306. december 14. Core Dynamics hajók vásárolhatók árengedményekkel!

Pilots Federation TÁJÉKOZTATÁS!

Számos Core Dynamics hajó ára ideiglenesen csökkent, a Lakon Spaceways megvásárlására tett kísérlet kapcsán.

A hajógyártó 30% -os kedvezménnyel kínálja az Eagle Mk II és a Vulture hajótípusokat. A Federal Assault Ship, a Federal Dropship és a Federal Gunship listaárából szintén 20% -os kedvezmény jár, bár a szövetségi haditengerészeti rank minden hajóra vonatkozó követelményei továbbra is érvényesek.

A kedvezményes árak várhatóan 3306. december 30-ig tartanak.

A Core Dynamics nemrégiben javaslatot tett a rivális Lakon Spaceways vállalat felvásárlására. Azonban elutasították az ajánlatot, majd a rövid lejáratú nyereség növelése érdekében saját hajóikra alkalmaztak árengedményeket.

Irfan Karim, az Alliance Tribune üzleti riportere a következő fejleményekkel spekulált:

„Jupiter Rochester vezérigazgató továbbra is szűkszavúan nézi kezeli a kedvezmények okait, de valószínűsíthető, hogy agresszívebb ajánlathoz gyűjt forrásokat. Pletykák terjednek arról, hogy a Lakon befektetőit vesztegetik meg, hogy eladják a részvényeiket. Vagy rákényszerítik őket, hogy követeljék az igazgatóságtól, hogy fogadja el a Core Dynamics tulajdonjog átruházását."

„Számos iparági elemző meg van győződve arról, hogy a Lakon Spaceways ellenséges átvétele folyamatban van. Siker esetén láthatunk majd olyan hajókat, amelyek általában az Alliance érdekszférájához köthetőek - például a Chieftain és a  Type-10 Defender - amelyeket a jövőben egy föderációs vállalat gyárt."

## 3306. december 17. Rackham's Peak előörse megjelöli a galaktikus zenitet.

Pilots Federation TÁJÉKOZTATÁS!

Zachary Rackham multimilliárdos új orbitális előőrse a galaktikus zenit pontnál már üzemel.

A Rackham-csúcs, vagyis Rackham's Peak a HIP 58832 rendszerben található az egyik legmagasabb helyen, ami elérhető a galaktikus sík felett. Építését a Rackham Capital Investments finanszírozta, a Universal Cartographics és más tudományos kutatócégek együttműködésével.

A kereskedőket örömmel fogadták, bár a  galaxis peremén a csillagok közötti megnövekedett távolság azt jelenti, hogy nagyobb ugrótávú hajókat ajánlják. A Rackham's Peak jelenleg magas áron kínálja a következő italokat: sör, bor, likőr, Bast Snake Gin, Centauri Mega Gin, Chateau De Aegaeon, Eranin Pearl Whisky, Gerasian Gueuze Beer, Harma Silver Sea Rum, Indi Bourbon, Kongga Ale, Lavian Brandy, Leestian Evil Juice, Saxon Wine, Thrutis Cream és a Wuthielo Ku Frot

Rackham úr az előőrs nyitóünnepségét vezette fel, amelyet extravagáns sajtóbuli követett a média képviselői és a hírességek látogatói számára. És az alábbi kijelentést tette:

„A galaxis teteje most nyitva áll az üzleti élet résztvevői előtt! A Rackham's Peak egy szabad kikötő, ahol mindenkit szeretettel várnak, ahol a felfedezők és a vállalkozók különféle márkás italokat fogyaszthatnak, miközben lábuk előtt hever az egész Tejútrendszer. Célozzanak magasra, parancsnokok!"

A kapcsolódó hírekben a Rackham Capital Investments beleegyezett abba, hogy kifizeti a Universal Cartographics az előőrs szenzor tömbjének vezérlőrendszereiben okozott károkat, amelyek visszavezethetők a buliban kiömlött folyadékkal hozhatók kapcsolatban.

## 3306. december 17. A mérnökök által használt hajó tuningoló (Boost Ship) moduljának frissítése.

Pilots Federation TÁJÉKOZTATÁS!

A mérnökök által tuningolt hajómodulok fejlesztésének hatékonysága 3307. január 7-ig megnövekszik (Fordítói megjegyzés: valószínűleg ugyanannyi matiért cserébe kevesebbet kell pörgetni. pl grade 5-ös tuningoláskor 7 "pörgetés" helyett elég lehet 3 is. Tehát csökken a micromati igény).

Ez idő alatt a mérnökölt fegyverek és modulok ugyanannyi anyagért cserébe nagyobb bővítést kapnak (Ford. megjegyzés: a fejlődés mértéke lesz nagyobb az adott materialért cserébe). Ez a Föderációs,  a Birodalmi, az Alliance és a Független térség összes műhelyére érvényes lesz.

Lori Jameson, a Shinrarta Dezhra rendszerben dolgozó mérnök részleteket közölt a Vox Galacticával arról, hogy ez az együttműködés miképp jött létre:

„Az Eurybia incidens után néhányan megkerestük Liz Rydert, és felajánlottuk a támogatásunkat. Szörnyű volt látni, hogy az NMLA visszaélt-e szakértelmével, így alaptalanul lett megvádolva azzal, hogy terroristákat támogat. Felmerült, hogy helyzete rossz fényt vethet a mérnökökre.”

„Gyorsan létrehoztunk kommunikációs kapcsolatokat minden műhely között, és megállapodtunk abban, hogy egyenletes lendületet adunk a frissítéseknek. Remélhetőleg ez emlékezteti a pilótákat arra, hogy mennyire értékeljük szokásaikat, és hogy továbbra is maradunk megbízható erőforrásnak."

Mel Brandon, a Colonia régió négy mérnöke közül az egyik így nyilatkozott:

„Itt az ideje, hogy mindannyian elkezdjünk beszélgetni egymással. Szolgáltatásaink értékesek az egész galaxis számára. Jobb védelmet érdemelünk. Talán ideje kiállni a magunk érdekében.”

## 3306. december 17. Marlinista kolóniák építéséhez építőanyagok és áruk érkeztek.

Pilots Federation TÁJÉKOZTATÁS!

A Sirius Corporation sikeresen gyűjtött anyagokat az új, önálló települések felépítéséhez a marlinista emigránsok számára.

A birodalom és a föderáció is elfogadta a Sirius Corporation javaslatát, hogy telepeket hozzanak létre a politikai menekültek számára, akik a szuperhatalmak közötti fokozott feszültséget okozták.

Li Yong-Rui vezérigazgató ezt a bejelentést tette:

„Mint mindig, a galaktikus közösség óriási hozzájárulása tette lehetővé ezt az eredményt. A légköri processzorok, az automatikus gyártók, a szerkezeti szabályozók és a víztisztítók szállítmányait új telephelyek és települések megépítésére használják fel 8 lakatlan rendszerben."

Az Omega Merchant Command most jutalmat kínál a Bd + 05 1146 rendszerben, az Ellis Gateway-nél leszálló összes pilótának, aki árut szállított.

Aaron Whyte, a menekültek közösségének vezetője így nyilatkozott a Vox Galacticánál:

„Gondolom, hálásak kell lennünk, hogy ezek a telepek esélyt adnak a túlélésre. De egyikünk sem akarta felállítani saját királyságait - csak a királyok eltávolítására. És egyszer majd megtesszük.”

A marlinista lakosság várhatóan 3307 elején költözik át a föderációs űrből az új gyarmatokra.

## 3306. december 21. A terrorizmus elfojtása, amikor a marlinisták új otthonaikba készülnek.

Mivel a marlinista menekültek számára független gyarmatokat hoznak létre, a neomarlinista felszabadító hadsereg (NMLA) részéről indított terrorista támadásokban átmeneti nyugalomé lett a főszerep.

Az utóbbi hónapokban a paramilitáris csoport több támadást indított a birodalomban. A csillagbázisokat és az adminisztratív épületeket bombázták, valamint több tucat embert gyilkoltak meg, köztük Harold herceget és a Duval család távolabbi tagjait.

A birodalmi belbiztonsági szolgálat sikeres műveleteinek köszönhetően azonban drasztikusan csökkent az incidensek száma:

„Miután a Szövetségi Biztonsági Szolgálat azonosította az NMLA tagjait az emigránsok megahajóin, ezeket átadták nekünk kihallgatásra. Olyan információkat szereztünk, amelyek lehetővé tették számunkra a sok terrorista sejt felszámolását. Bár vannak bizonyítékok arra, hogy az NMLA hálózata továbbra is széles körben jelen."

A kapcsolódó hírekben marlinista menekültek százezrei készülnek elfoglalni a Sirius Corporation által létrehozott új telepes rendszereket. A tömeges szállításra a jövő év elején kerül sor, amelyet a Safeguard Interstellar felügyel. A birodalom, a föderáció és a Sirius Gov egyetértett abban, hogy a települések teljesen függetlenek maradnak.

A menekültek már megkezdték jövőbeli társadalmi struktúrájának megalapozását, a marlinizmus elvei alapján. Átmeneti parlamentet alakítottak olyan közösségi vezetőkkel, mint Dr Jenna Fairfax, Aaron Whyte és Amrita Ross. A reprezentatív kormány demokratikus választásaira akkor kerül sor, ha a Marlinista Kolóniák működésbe lépnek.

## 3306. december 22. A befektetők átvették az irányítást a Lakon Spaceways vállalat felett.

A Lakon Spaceways részvényeseinek koalíciója megszavazta, hogy a társaság igazgatóságának több tagját új vezetőségre cseréljék.

Egy rendkívüli közgyűlésen a befektetők határozatot terjesztettek elő a kinevezett igazgatók leváltásáról, a Lakon alapszabályának megfelelően. A többség szavazata ezen állásfoglalás mellett szólt.

Az igazgatóság újonnan kinevezett tagjai már kijelentették, hogy a Core Dynamics föderációs hajóépítő elutasított ajánlatát felülértékelik. Jupiter Rochester, a vállalat vezérigazgatója üdvözölte a megújuló tárgyalások lehetőségét.

Naomi Landseer elnök, aki a leváltott igazgatók egyike, a Vox Galacticának elmondta:

„Nem véletlen, hogy a testület tagjai, akiket kiszavaztak, ugyanazok, akik ellenezték a Core Dynamics tulajdonlási szándékait. Meggyőződésem, hogy Rochester emberei megvesztegették, vagy megfenyegették részvényeseinket, hogy biztosítsák az ellenséges hatalomátvételt."

A Lakon Spaceways jelenleg 30% kedvezményt kínál az Asp Scout, a Diamondback Scout, a Keelback, a Type-7 Transporterek és a Type-10 Defenderek áraiból.

A Core Dynamics föderációs hajógyára 30% -os leárazást kínál az Eagle MkII-re és a Vulture-re, valamint 20% -os kedvezményt a Federal Assault Shipekre, Federal Dropshipekre, és a Federal Gunshipekre.

## 3306. december 24. Az Alliance újabb marlinista menekülteket rejteget.

Marlinista menekültek tízezrei kértek menedéket a alliance űrtérségében, miután a politikai üldözés elkerülése érdekében emigráltak a birodalomból.

Az elmúlt hetekben folyamatosan nőtt a volt birodalmi állampolgárok száma, akik az Alliance rendszereibe érkeztek. Többnyire kis magánhajók fedélzetén vagy teherhajók rakterében.

A Safeguard Interstellar humanitárius segélyszervezet arról számolt be, hogy szállást és alapvető szükségleteket biztosítanak. Az Interpol Szövetség szigorú biztonsági ellenőrzéseket folytat annak bizonyítására, hogy az NMLA terrorista csoport tagjai jelen vannak.

A menekültek első hulláma, amely a föderáció felé tartott, jelenleg a Sirius Corporation által létrehozott számos független telep felé irányul. Ezek a rendszerek azonban még nem tudnak megfelelően felszerelt kikötőt biztosítani a marlinistáknak, a birodalomból való  folyamatos kiáramlásához.

Edmund Mahon miniszterelnök nyilvánosan fogadta a menekülteket. Azonban az Alliance Közgyűlésében volt némi nézeteltérés. Nakato Kaine tanácsos, aki várhatóan Mahon fő riválisa lesz a jövő évi választásokon, széles körű támogatást kapott véleményéhez:

„Természetesen sürgős segítséget kell nyújtanunk ezeknek a szegény embereknek, de erőforrásainknak gyakorlatilag szűkös kapacitásbeli korlátai vannak. A mi felelősségünk nem a Birodalom belső problémáinak megoldása, és láttuk, hogy a Föderáció megfizette az árát a terroristák bújtatása miatt. Az Alliance nem válhat más szuperhatalmak problémájának lerakóhelyévé.”

## 3306. december 28. Coalsack ködbéli terraformálási projekt akadozik.

A Sirius Atmospherics frissítést tett közzé a Coalsack-ködben található ammóniavilágok terraformálási kísérleteiről.

A Sirius Corporation leányvállalata szorosan együttműködik az Allianceval a csillagköd erőforrásainak kiaknázása és tudományos vizsgálatok folytatása érdekében, beleértve az ammónia-alapú atmoszférával rendelkező földszerű bolygók terraformálását is.

Dr. Maximilian North projektigazgató az alábbi eredményről adott egy jelentést:

„Az ökoszféra átalakításával kapcsolatos előzetes erőfeszítések ígéretes eredményeket hoztak, de új technikáink nem annyira hatékonyak, mint a felfedezési adatokon alapuló szimulációk alapján gondoltuk. Még mindig messze vagyunk attól, hogy e világokat teljesen átalakítsuk lakható környezetté.”

Flint 'Firemaker' Lafosse független újságíró ezt kommentálta a Rewired hálózaton keresztül:

- Van aki hiszi, hogy Sirius rögtön készen van a terraformálással? Természetesen ők sem tudják egyetlen varázsütéssel egyik napról a másikra paradicsomi bolygókká változtatni az ammóniás poklot! Egy jó kis címlapsztorit tudok tálalni amikor megszagolok egyet. Nem lennék meglepve, ha valamilyen okból szándékosan próbálják provokálni a thargoidokat. Lehetséges, hogy pár példányt elfognának. Ahol xenók vannak, ott van a nagy pénz is.

Az alliance megerősítette Dr. North jelentését, de megerősítette a Sirius Corporation személyzetének és felszerelésének létszám és mennyiségi növekedését is a Coalsack-ködbe érkezve.

## 3306. december 29. A Lakon Spaceways pénzügyi összeomlással néz szembe.

A gazdasági instabilitás miatt a Lakon Spaceways részvényeinek értéke soha nem látott mélypontra zuhant, ami kétségessé tette a vállalat jövőjét.

A föderációs tulajdonban lévő Core Dynamics vállalat ellenséges felvásárlási ajánlata aggodalmakat vetett fel az Allianceban egy fő védelmi vállalkozó elvesztése miatt. A piaci egyenlőség független bizottsága a részvénytulajdon nemrégiben történt átruházásával kapcsolatos szabálytalanságokról is beszámolt, amelyek bűnügyi nyomozáshoz vezethetnek.

Ennek eredményeként, bár a Lakon Spaceways továbbra is gyárt és értékesít hajókat, készlethiány és a befektetők bizalmának elvesztése miatt fizetésképtelenséghez és felbomláshoz vezethet.

Trent Delaney, a Lakon igazgatóságának újonnan kinevezett elnöke bejelentette:

„A pénzügyi rossz gazdálkodás és a rossz üzleti döntések sora vezetett ehhez a helyzethez. Biztosak lehetünk benne, hogy amint az új anyavállalatunkkal folytatott hivatalos tárgyalások befejeződnek, Lakon részvényei új magasságokba emelkednek."

A föderációs üzleti elemzők szerint a Core Dynamics vezető igazgatói nemtetszésükre utalnak ezzel az átvállalással kapcsolatban. A vállalaton belüli névtelen forrás az alábbiakat mondta a Vox Galacticának:

„A lakon fúziója teljes egészében a Jupiter Rochester projektje. Őszintén szólva ez nem más, mint puszta kapzsiság. Jövedelmünk nemrégiben megugrott a haditengerészet új megbízásából, de Rochester enyves keze mindig nyúlkál valahova. Olyan részlegeket vezet, amelyek hűségesek hozzá, akárcsak egy személyes királyság."

## 3306. december 31. Thargoid támadások a Coalsack nebula (Szeneszsák-köd) és Witch Head nebula (Boszorkányfej köd) régiókban.

Pilots Federation FIGYELMEZTETÉS!

Nagyszámú thargoid hajó rajzik több lakott rendszerben, ami sürgős segélykérést eredményezett.

Jól láthatóan összehangolt támadásokban Thargoid scoutok, és interceptorok jelentek meg a Coalsack és Witch Head nebula térségeiben. A helyi biztonsági hajók harcba keveredtek, de túlterheltségükről számoltak be.

Az Alliance komoly jelenlétet képvisel ezeken a régiókban, miután a közelmúltban a Coalsack-ködben négy csillagbázist is építettek. De az Alliance védelmi erősségei nem tudtak időben mozgósítani, hogy megakadályozzák egyes rendszerek Thargoidokkal való fertőzését.

Aden Tanner admirális, az Aegis fő katonai kapcsolattartója ezt a bejelentést tette:

„Ez a Thargoid-aktivitás olyan mértékű újjáéledése, amelynek sokáig nem voltunk tanúja. Sajnos a finanszírozás és az erőforrások drasztikus csökkentése azt jelenti, hogy az Aegis nem képes megfelelő védekezési intézkedéseket biztosítani."

„Sürgős támogatást kérünk független pilótáktól és xeno-ellenes századoktól. Létfontosságú, hogy megakadályozzuk a thargoidokat abban, hogy uralják ezeket a ködöket, és sok ezer embert megöljenek."